open-index/open-wikipedia-markdown huggingface dataset:
Brittiläisen Kolumbian parlamentti

**Brittiläisen Kolumbian parlamentti** (eng. *Legislative Assembly of British Columbia*, ran. *Assemblée législative de la Colombie-Britannique*) on provinssitason parlamentti Brittiläisessä Kolumbiassa. Se koostuu 87 jäsenestä, jotka valitaan neljän vuoden välein pidettävillä vaaleilla. 

Lainsäädäntötyötä tehdään kymmenessä komiteassa.

Nykyisessä muodossaan, provinssin parlamenttina, edustuslaitos aloitti vuonna 1871, kun Brittiläisestä Kolumbiasta tuli provinssi.

## Viimeisimmät vaalit
Viimeisimmät vaalit pidettiin 2017, jonka jälkeen suurimmaksi puolueeksi nousivat liberaalit. 

Mikään puolue ei kuitenkaan saanut yksinkertaista enemmistöä, minkä johdosta sekä liberaalit että NDP lähestyivät vihreitä hallituksen muodostamiseksi. Toukokuun lopussa vihreät ilmoittivat tukevansa NDP:n vähemmistöhallitusta.

Darryl Places tuli vaaleissa valituksi liberaalien listalta Abbotsford South -vaalipiiristä, mutta noustuaan puhemiehen rooliin, paikallisosasto erotti tämän. Places oli ainoa edustaja, joka oli ilmaissut halunsa puhemiehen paikkaa kohtaan, mutta liberaalit katsoivat tämän menevän puolueen tavoitteita vastaan..  

Vihreiden entinen puheenjohtaja Andrew Weaver erosi puolueesta tammikuussa 2020. Syyksi hän antoi perheenjäsenensä terveysongelmat, joiden hoitamiseen itsenäisenä edustajana istuminen antaa hänen mukaansa paremmat mahdollisuudet.. 

## Lähteet
Ningguo

**Ningguo** () on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Xuanchengiin.

Vuoden 2010 lopussa Ningguon väkiluku oli 390&nbsp;000.

Postinumero on 242300.

Ningguon pinta-ala on 2&nbsp;447 neliökilometriä.

## Lähteet
Tongo

**Tongo** on kaupunki Ghanassa Upper East Ghanan alueella. Tongossa on myös Tongo Whistling Rocks eli paikka, jossa on erikoisia kiviä.
## Lähteet
Tongcheng (Anhui)

**Tongcheng** () on piirikuntatason kaupunki prefektuuritason kaupunki Anqingissa Anhuin maakunnassa Kiinassa.

Tongchengin väkiluku oli 750 000 vuoden 2010 lopussa ja pinta-ala on 1 472 neliökilometriä.

Tongchengin postinumero on 231400.

## Lähteet
Roland Eriksson

**Roland Eriksson** (s. 1. maaliskuuta 1954) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti kaksi MM-hopeaa ja yhden MM-pronssin. Katowicen MM-kilpailuissa 1976 hän teki kahdeksan maalia ja sai seitsemän syöttöpistettä. Wienin MM-kilpailuissa 1977 hän teki seitsemän maalia ja sai viisi syöttöpistettä, ja viimeisessä ottelussa Neuvostoliittoa vastaan hän teki kolme maalia, minkä ansiosta Ruotsi voitti 3–1 ja Neuvostoliitto jäi pronssille Tšekkoslovakian ja Ruotsin taakse. Eriksson voitti alle 19-vuotiaiden Euroopan-mestaruuden vuonna 1972 sekä saavutti samassa ikäluokassa EM-hopeaa vuosina 1971 ja 1973.

Eriksson edusti kotimaassaan pääsarjatasolla IF Tunabrota, Leksands IF:ää, HV71:tä ja Västerås IK:ta. Hän voitti Leksandin joukkueessa Ruotsin-mestaruuden vuonna 1975. Hän pelasi Pohjois-Amerikassa kausina 1976-1979. NHL:ssä hän edusti Minnesota North Starsia ja Vancouver Canucksia sekä WHA:ssa Winnipeg Jetsiä, jossa hän voitti WHA:n mestaruuden vuonna 1979. Eriksson pelasi NHL:ssä kaikkiaan 193 runkosarjaottelua ja teki niissä 48 maalia ja sai 96 syöttöpistettä sekä pelasi pudotuspeleissä kaksi ottelua, joissa hän teki yhden maalin. WHA:ssa hän pelasi runkosarjassa 33 ottelua, joissa hän teki viisi maalia ja sai kymmenen syöttöpistettä, ja pudotuspeleissä kymmenen ottelua, joissa hän teki yhden maalin ja antoi neljä maalisyöttöä.

## Lähteet
Chibi (Hubei)

**Chibi** () on Kiinan piirikuntatason kaupunki Hubein maakunnassa. Hallinnollisesti se kuuluu prefektuuritason kaupunki Xianningiin. Kaupungin väkiluku oli vuoden 2010 väestönlaskututkimuksessa vajaat 500&nbsp;000. Pinta-ala on 1&nbsp;723 neliökilometriä.

## Lähteet

## Aiheesta muualla
Tanba-Sasayama

**Tanba-Sasayama** () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba-Sasayamassa on 41&nbsp;294 asukasta (helmikuussa 2020) ja sen pinta-ala on 377,59 neliökilometriä.

Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba-Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana (*[[shukuba]]*). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, *yamaimoa* (*[[Dioscorea japonica]]*), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin. 

Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō-onsenin kuuma lähde, joka liitetään *[[Heike no ochiudo]]* -legendaan. Tanba-Sasayama tunnetaan myös *[[dekansho-bushi]]*-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja.

## Kuvia

Tiedosto:Sasayamajo.jpg|Sasayaman linnan Ōshoin
Tiedosto:Sasayama Castle, tenshu-dai.jpg|Sasayaman linnan raunioita
Tiedosto:Taisho roman-kan01st3200.jpg|Taishō roman-kan
Tiedosto:Sasayama-Yagami,San-in-kaido 篠山市八上（山陰街道） DSCF2527.JPG|Talvi Tanba-Sasayamassa


## Lähteet

## Aiheesta muualla

* Kaupungin internetsivut
Culex farakoensis

**Culex farakoensis** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Hamon vuonna 1954. Sillä ei ole alalajeja.

## Lähteet
Pierre Dorion

**Pierre Dorion Jr.** (s. 6. heinäkuuta 1972) on kanadalainen jääkiekkovaikuttaja ja nykyinen NHL-seura Ottawa Senatorsin toimitusjohtaja. Vuosina 1994-2005 Dorion toimi Montreal Canadiensin organisaation kykyjenetsijänä. Heinäkuussa 2007 Dorionista tuli Ottawa Senatorsin amatöörikykyjenetsijöiden johtaja. Vuonna 2014 Dorionista ja Randy Leesta tuli Senatorsin apulaistoimitusjohtajia. Huhtikuussa 2016 Dorionista tuli Ottawa Senatorsin toimitusjohtaja Bryan Murrayn jälkeen. Helmikuussa 2018 Senators ilmoitti tehneensä Dorionin kanssa kolmen vuoden jatkosopimuksen. Dorionin Senatorsiin hankkimia pelaajia ovat esimerkiksi Artjom Anisimov, Connor Brown, Nikita Zaitsev ja Erik Brännström. Marraskuussa 2023 Dorion sai potkut Senatorsin toimitusjohtajan tehtävästä.

## Lähteet
* https://www.capfriendly.com/trades/staff/pierre-dorion 

### Viitteet
Masked Singer Suomi

**Masked Singer Suomi** on MTV3-kanavalla keväällä 2020 alkanut suomalainen viihdeohjelma, joka perustuu eteläkorealaiseen *Masked Singer* -formaattiin. Ohjelmassa julkisuudesta tunnetut henkilöt esiintyvät laulaen naamion takaa ja tuomariston tulee arvata annettujen vihjeiden perusteella keitä naamioiden takana on. Tunnistamisen vaikeuttamiseksi henkilöiden puheäänet on muutettu esittelyvideoissa ja haastatteluissa.

Formaattiin kuuluu, että televisiolähetyksessä kuultavat lauluesitykset nauhoitetaan etukäteen studiossa, koska maskit vaikuttaisivat suoraan laulamiseen, mutta lauluraitoihin ei tehdä kuitenkaan merkittäviä muutoksia. Tästä huolimatta, laulajat voivat laulaa lavalla ääneen, mutta tämä ei kuulu nauhoitusten ja studiomusiikin takia. Kuvauksissa mukana oleva studioyleisö äänestää joka jaksossa esiintyjistä mielestään parasta. Vähiten ääniä saanut pudotetaan pois jatkosta ja hän paljastaa henkilöllisyytensä. Finaalissa on jäljellä kolme esiintyjää, joista voittaja paljastetaan viimeiseksi.

## Esiintyjät
Ohjelmaa juontaa Ilkka ”Ile” Uusivuori ja sen vakiopanelisteina toimivat ohjelman ensimmäisillä tuotantokausilla Janne Kataja, Jenni Kokander sekä Maria Veitola. Syksyllä 2020 esitetyllä toisella kaudella uutena vakiopanelistina aloitti Christoffer Strandberg.

Kesäkuussa 2021 tiedotettiin ohjelman saavan kolmannen kauden syksyllä. Pääosissa olivat tuttuun tapaan Ilkka Uusivuori, Janne Kataja, Maria Veitola, Jenni Kokander ja Christoffer Strandberg.

Toukokuussa 2023 tiedotettiin, että tulee jatkumaan saman vuoden syksynä viidennellä tuotantokaudellaan. Samalla kerrottiin, että Kokander ja Strandberg eivät ole enää mukana ohjelman panelisteina. Heidän tilallaan aloittivat Benjamin Peltonen ja Jenni Poikelus.

Huhtikuussa 2025 tiedotettiin, että Maria Veitola ei jatka ohjelmassa panelistina seitsämännellä kaudella ja että hänen tilallaan nähtiin aiemmilla kausilla esiintyneitä kilpailijoita vierailijoina.

## Tuotantokaudet

## Lähteet

## Aiheesta muualla
* Masked Singer Suomi - esitysaikataulut
*
Raymond James Stadium

**Raymond James Stadium** on monikäyttöinen stadion Tampassa, Floridassa. Sen kapasiteetti on 65&nbsp;000, mutta se voidaan laajentaa 75&nbsp;000 paikkaan. Stadion on NFL-joukkue Tampa Bay Buccaneersin kotistadion. Stadion on Buccaneersin lisäksi useamman muun amerikkalaisen jalkapallojoukkueen kotistadion.

Stadionin rakennustyöt aloitettiin vuonna 1996. Ensimmäisen kerran stadion oli käytössä 20. syyskuuta 1998, kun Buccaneers kohtasi Chicago Bearsin. Vuonna 2016 stadionille tehtiin yli 140 miljoonan dollarin remontti.

## Lähteet

## Aiheesta muualla
Tim Young (soutaja)

**Timothy "Tim" Young** (s. 9. huhtikuuta 1968) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuissa hän sijoittui samassa luokassa kuudenneksi Tampereella 1995 ja seitsemänneksi Indianapolisissa 1994.

## Lähteet
Eric Mueller

**Eric Mueller** (s. 6. marraskuuta 1970) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Neljä vuotta myöhemmin Sydneyn olympialaisissa hän sijoittui viidenneksi perämiehettömässä nelosessa. Maailmanmestaruuskilpailuissa hän saavutti kahdeksikossa pronssia Sevillassa 2002 sekä sijoittui perämiehettömässä nelosessa neljänneksi Luzernissa 2001 ja pariaironelosessa kuudenneksi Tampereella 1995.

## Lähteet
Brian Jamieson

**Brian Jamieson** (s. 7. maaliskuuta 1969) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuihin hän osallistui neljä kertaa mutta ei yltänyt kertaakaan A-finaaliin.

## Lähteet
Diane O’Grady

**Diane O'Grady** (s. 23. marraskuuta 1967) on kanadalainen soutaja. Hän saavutti pariaironelosessa olympiapronssia Atlantassa 1996. Maailmanmestaruuskilpailuissa hän saavutti samassa luokassa hopeaa Tampereella 1995 sekä sijoittui kuudenneksi Aiguebelettessa 1997.

## Lähteet
Laryssa Biesenthal

**Laryssa Biesenthal** (s. 22. kesäkuuta 1971) on kanadalainen soutaja. Hän saavutti olympiapronssia pariaironelosessa Atlantassa 1996 ja kahdeksikossa Sydneyssä 2000. Maailmanmestaruuskilpailuissa hän saavutti hopeaa pariaironelosessa Tampereella 1995, kahdeksikossa Aiguebelettessa 1997 ja perämiehettömässä nelosessa Kölnissä 1998 sekä pronssia kahdeksikossa Kölnissä 1998 ja St. Catharinesissa 1999.

## Lähteet
Pappila (Salo)

**Pappila** on kylä Salossa. Pieni kylä erottuu Uskelanjoen viljellyssä laaksossa selkeästi. Pappila sijaitsee valtatien 1 Salon liittymän eteläpuolella.

Pappilan kyläalue sijaitsee Asolanojan ja Uskelanjoen välisellä kaistaleella. Kylän rakennukset muodostavat tiiviin kokonaisuuden Hiidentien varrella. Kylässä sijaitsee entisen Uskelan Isokylän emäkirkon muistomerkki ja hautausmaa. Nimensä mukaisesti kylässä on ollut Uskelan seurakunnan pappila. Pappilasta tehtiin Isokylän kansakoulu, joka muutettiin asuintaloksi 1980-luvulla. Kylässä on vanhan pappilan lisäksi ja muutama muu asuintalo.

Uskelan Pappila sijaitsi vielä 1700-luvulla aivan Isokylän emäkirkon vieressä. Vuonna 1802 se siirrettiin pari sataa metriä nykyiselle paikalleen. Isokylän emäkirkko vaurioitui maanvyöryssä 1825 ja se purettiin.

## Lähteet
Markku Tervahauta

**Markku Petteri Tervahauta** (s. 3. maaliskuuta 1962 Lahti) on suomalainen lääketieteen tohtori ja terveysviranomainen. Hänet nimitettiin 18. lokakuuta 2018 viisivuotiskaudelle Terveyden ja hyvinvoinnin laitoksen pääjohtajaksi Juhani Eskolan seuraajana.

Nuorukaisena Tervahauta työskenteli kesän ajan ambulanssin apumiehenä Lahden palokunnassa ja innostui siitä hakeutumaan lääketieteen pariin. Hän kirjoitti ylioppilaaksi Lahden lyseosta 1981, valmistui lääketieteen lisensiaatiksi 1990 ja väitteli tohtoriksi Kuopion yliopistossa 1997. Tervahauta työskenteli johtavana lääkärinä Kiuruvedellä 1998–2000 ja Leppävirralla 2000–2007.

Tervahauta oli Leppävirran kunnanjohtaja vuosina 2007–2009. Hän toimi myös yhtenä kolmesta Kuopion apulaiskaupunginjohtajasta; tästä virasta hän piti virkavapaata yli puolentoista vuoden ajan ennen irtisanoutumistaan, joka astui voimaan lokakuussa 2019. Ennen siirtymistä Kuopioon hän oli toiminut Lahden sosiaali- ja terveystoimialan johtajana. Helmikuusta 2018 Tervahauta työskenteli Suomen sosiaali- ja terveysministeriön hyvinvointi- ja palveluosaston osastopäällikkönä, kunnes sai nimityksen Terveyden ja hyvinvoinnin laitoksen pääjohtajaksi. Tämän jälkeen hän toimi Itä-Suomen aluehallintoviraston ylijohtajana määräaikaisesti helmikuun alusta 2024  vuoden 2025 lopuun.

13. maaliskuuta 2020 Tervahauta herätti huomiota esiintymällä niiskuttavana ja hikeä otsaltaan pyyhkivänä Terveyden ja hyvinvoinnin laitoksen tiedotustilaisuudessa koronavirusepidemiassa sairastumisen ehkäisemiseksi. Hän pahoitteli heikkoa esiintymistä sekä huonon esimerkin antamista ja lupautui koronavirustestiin, jonka tulos oli negatiivinen.

## Lähteet
Miller Anderson

**Miller Altman Anderson** (27. joulukuuta 1922 Columbus, Ohio – 29. lokakuuta 1965 Columbus, Ohio) oli yhdysvaltalainen uimahyppääjä ja olympiamitalisti.

Anderson palveli lentäjänä toisessa maailmansodassa ja sai useita kunniamerkkejä. Andersonin pommittaja ammuttiin alas Italiassa, ja hän joutui sotavangiksi saksalaiseen sotasairaalaan vakavasti vaurioituneen jalkansa vuoksi. Noin kuukausi myöhemmin yhdysvaltalaisjoukot valtasivat sairaalan ja kuljettivat Andersonin leikkaukseen Roomaan. Jalan amputaation partaalla käynyt Anderson saavutti vammastaan huolimatta kolmen metrin ponnahduslaudalla olympiahopeaa Lontoossa 1948 ja Helsingissä 1952. Hän kuoli sydäninfarktiin 42-vuotiaana.

## Lähteet
* [Profiili](https://ishof.org/miller-anderson-(usa).html) International Swimming Hall of Fame 
* Miller Anderson Bio, Stats, and Results Olympics at Sports-Reference.com 

### Viitteet

## Aiheesta muualla

*
Yoshinobu Oyakawa

**Yoshinobu Oyakawa** (s. 9. elokuuta 1933 Kona, Havaijin territorio) on yhdysvaltalainen uimari ja olympiavoittaja.

Oyakawa voitti 100 selkäuinnissa olympiakultaa Helsingissä 1952 rikkoen samalla vuodesta 1936 voimassa olleen olympiaennätyksen. Melbournen kesäolympialaisissa 1956 hän sijoittui samalla matkalla kahdeksanneksi.

## Lähteet
* [Profiili](https://ishof.org/yoshi-oyakawa--(usa).html) International Swimming Hall of Fame 
* Yoshi Oyakawa Bio, Stats, and Results Olympics at Sports-Reference.com 

### Viitteet

## Aiheesta muualla
*
M/S Suomenlinna II

**M/S Suomenlinna II** on lautta, joka toimii Suomenlinnan lauttana, eli se liikennöi Helsingin Kauppatorilta Suomenlinnaan ja takaisin. Lautta valmistui ja otettiin reitillä käyttöön vuonna 2004, jonka jälkeen se on liikennöinyt säännöllisesti. Se on samalla reitillä kulkevista lautoista uusin.

## Katso myös
* Suomenlinnan lautta
* M/S Suokki
* M/S Tor

## Lähteet

## Aiheesta muualla
Moskovan Ahvenanmaa-sopimus

**Moskovan Ahvenanmaa-sopimus** eli **Sopimus Suomen ja Sosialististen Neuvostotasavaltain Liiton välillä Ahvenanmaan saarista** on vuonna 1940 solmittu valtiosopimus Suomen ja Neuvostoliiton välillä Ahvenanmaan asemasta.

Venäjä tai Neuvostoliitto ei ollut osapuolena lokakuun 1921 Geneven sopimuksessa 
Sopimuksessa Suomi sitoutui demilitarisoimaan Ahvenanmaan saaret, olemaan linnoittamatta niitä sekä olemaan asettamatta niitä muiden valtioiden aseellisten voimien käytettäväksi. Neuvostoliitto sai oikeuden pitää Ahvenanmaan saarilla omaa konsulinvirastoaan, jonka toimivaltaan, tavanomaisten konsulintehtävien lisäksi, kuuluu valvoa sopimuksen noudattamista.

Ahvenanmaan asemasta. Talvisodan jälkeen Neuvostoliitto painosti Suomen solmimaan erillisen kahdenvälisen valtiosopimuksen Ahvenanmaan asemasta.

Poliittisessa kommentoinnissa sopimukseen viitataan toisinaan nimellä **Molotovin servituutti**.

## Lähteet
*Sopimus Suomen ja Sosialististen Neuvostotasavaltain Liiton välillä Ahvenanmaan saarista , FinLex

## Viitteet
Quebecin liberaalipuolue

**Quebecin liberaalipuolue** (ran. *Parti libéral du Québec*, lyh. **PLQ**) on Quebecissa toimiva liberaalinen puolue, joka on itsenäinen Kanadan liberaalipuolueesta.

Puolueen yksi varhaisista vaikuttajista oli Henri-Gustave Joly de Lotbinière (1829–1908), joka kampanjoi mm. kirkon ja valtion erottamisen puolesta. Vuonna 1878 hänet valittiin Quebecin kenraalikuvernööriksi..  

Viimeisimmissä provinssin vaaleissa puolue sai 31 edustajaa ja jäi oppositioon. Huonon vaalituloksen johdosta puolueen silloinen puheenjohtaja Philippe Couillard jätti puolueen puheenjohtajuuden.  

## Lähteet
Go-Sakuramachi

**Go-Sakuramachi** (jap. 後桜町天皇, 23. syyskuuta 1740–24. joulukuuta 1813) toimi Japanin keisarinnana vuosina 1762–1771. Go-Sakuramachi sai nimensä keisari Sakuramachin mukaan, joka oli hänen isänsä. Hänen äitinsä oli Nijō Ieko.

## Lähteet

## Aiheesta muualla
Sinimerikissa

**Sinimerikissa** (*Anarhichas denticulatus*) on merikissojen (Anarhichadidae) heimoon kuuluva polaarisissa merivesissä elävä kalalaji.

## Koko ja ulkonäkö

Sinimerikissa voi kasvaa enintään 180 senttimetrin mittaiseksi. Suurin julkaistu paino on 20 kilogrammaa. Sen ruumis on tukeva. Väritys on kalan nimestä huolimatta pääosin harmaa ja ruskea. Joskus siinä on myös sinistä tai violettia vivahdetta. Kyljillä on tummia täpliä, jotka ovat selkeiten näkyvissä ruumiin yläosassa ja selkäevässä. Täplät haalistuvat jonkin verran kalan vanhetessa. Selkäevä on pitkä ja se ulottuu pään takaosasta pyrstön tyveen asti. Pyrstö on hieman kuperan muotoinen ja täysin selkäevästä erillinen evä. Peräevä on myös suhteellisen pitkä ja kattaa puolet kalan pituudesta. Sinimerikissan pää on suuri ja sen hampaat muihin merikissoihin verrattuna terävämmät. Yläleuassa on kahdesta kolmeen pitkää ja terävää hammasta loppujen ollessa kartiomaisia ja tylpempiä. Alaleuassa pidempiä ja terävämpiä hampaita on neljästä kuuteen kappaletta.

## Levinneisyys ja elinympäristö
Sinimerikissaa tavataan alueella Huippuvuorilta Novaja Zemljaan asti sekä Barentsinmerellä, Norjanmerellä, Shetlandinsaarten, Färsaarten ja Islannin ympäristössä ja myös kaakkoisen Grönlannin rannikolla ja sen lounaisosan rannikolta lähes Cape Codiin asti. Se elää myös harvinaisena Pohjanmeressä ja Skagerrakissa. Sinimerikissa elää vedenpohjassa tai välivedessä 30–1 000 metrin syvyydessä vedenpinnasta. Sen elinympäristöjä ovat mannerjalustan kylmät vedet ja lieju-, kivi- ja kalliopohjat. Toisinaan sitä havaitaan myös muunlaisilta vedenpohjilta.

## Ravinto ja elintavat
Sinimerikissan ravintoa ovat kampamaneetit, meduusat, pienet kalat, piikkinahkaiset, äyriäiset ja simpukat. Sukukypsyyden se saavuttaa 5–6 vuoden iässä. Laji kutee huhti-lokakuussa kovalla vedenpohjalla. Keskikokoinen naaras tuottaa lähes 50 000 mätimunaa, jotka ovat halkaisijaltaan 7–8 millimetriä. Ne laskeutuvat kivien ja kallion koloihin. Koiras vartioi mätiä kunnes se kuoriutuu. Poikaset elävät avovedessä. Sinimerikissa voi elää ainakin 12 vuoden ikäiseksi.

## Uhat
Sinimerikissaa ei juurikaan lajikohtaisesti kalasteta sen vetisen ja hyytelömäisen lihan vuoksi, jonka maku on tiettävästi kehno. Se on silti vaarantunut etenkin Atlantin valtameren länsiosassa, koska se jää usein muille kaloille tarkoitettuihin pyydyksiin. Sen populaatioiden on arvoitu heikentyneen 1970-luvun lopusta yli 90 prosenttia. Eniten se on tähän mennessä romahtanut 1980-luvulla.

## Lähteet
Meghri

**Meghri** () on kaupunki Armeniassa, Sjunik'in maakunnassa. Kaupungissa asui noin 4 580 ihmistä vuonna 2011.

Meghri sijaitsee 376 kilometrin päässä Armenian pääkaupungista Jerevanista.

Meghrin pinta-ala on 3 km2. Kaupunki käyttää aikavyöhykettä GMT+4.

## Aiheesta muualla
Anarhichas

**Anarhichas** on kissakalojen (Anarhichadidae) heimoon kuuluva kalasuku. Siihen kuuluvat seuraavat neljä lajia:
* *[[Anarhichas denticulatus]]* Krøyer, 1845 – Sinimerikissa
* *[[Anarhichas lupus]]* Linnaeus, 1758 – Merikissa
* *[[Anarhichas minor]]* Ólafsson, 1772 – Täplämerikissa
* *[[Anarhichas orientalis]]* Pallas, 1814 – Idänmerikissa

## Lähteet
*  (lajien suomenkieliset nimet)
### Viitteet
Piirikuntatason kaupunki

**Piirikuntatason kaupunki** () on piirikuntatason alueellinen hallinto Kiinassa.

Piirikuntatason kaupunki on "kaupunki" (市; shì) ja "piirikunta" (县; xiàn), joka on sulautettu yhdeksi yhtenäiseksi toimivalta-alueeksi. Siten se on samanaikaisesti kaupunki, jolla on kunnan olemus, ja piirikunta, joka on prefektuurin hallinnollinen alue. Suurin osa piirikuntatason kaupungeista luotiin 1980- ja 1990-luvuilla korvaamalla tiheämmin asutut piirikunnat.

Piirikuntatason kaupungit eivät ole "kaupunkeja" sanan täsmällisessä merkityksessä, koska ne sisältävät yleensä maaseutualueita moninkertaisesti kaupunkialueidensa verran. Tämä johtuu siitä, että piirikunnat, jotka piirikuntatason kaupungit ovat korvanneet, ovat itsessään suuria hallintoyksiköitä, jotka sisältävät kaupunkeja, kyliä ja viljelysmaata. "Piirikuntatason kaupungin" erottamiseksi todellisesta kaupunkialueesta (sanan "kaupunki" perinteinen merkitys) käytetään termiä "市区" (shìqū) tai "kaupunkialue".
Lorenz Diefenbach

**Lorenz Diefenbach** (1806 Ostheim, Hessen − 1883 Darmstadt, Saksa) oli saksalainen kirjailija ja kieli- ja kansatieteen tutkija. Diefenbach osallistui 1848 esiparlamenttiin Frankfurtissa, ja 1865 hänet nimitettiin Frankfurtin kaupunginkirjastonhoitajaksi. Hän julkaisi poliittisia kirjoituksia ja runoja ja romaaneja mutta myös tieteellisiä julkaisuja, kuten *Celtica* (1839−1842), *Origines Europaeae* (1861), *Vergleichendes Wörterbuch der gothischen Sprache* (1846−1851), *Glossarium latino-germanicum mediae et infimae aetatis* (1857), *Völkerkunde Osteuropas* (1880) sekä Ernst Wülckerin kanssa teoksen *Hoch- und niederdeutsches Wörterbuch* (1874−1885).

Nationalistikirjailijaksi luonnehditun Diefenbachin teoksen *Arbeit macht frei* (1873) nimestä on peräisin keskitysleirien yhteydestä tunnettu sanonta. Hän korostaa teoksessaan työnteon hyvettä.

## Lähteet

## Aiheesta muualla
Chevrolet Monza (2019)

**Chevrolet Monza** on Chevroletin vuodesta 2019 lähtien Kiinan markkinoille valmistama keskiluokan neliovinen sedan.

Monza esiteltiin Kantonin autonäyttelyssä marraskuussa 2018. Se perustuu samalle pohjalevylle kuin Kiinassa niin ikään myytävät Buick Excelle ja Buick GL6. Moottorivaihtoehtoina ovat kolmesylinteriset turboahdetut 1,0- (125&nbsp;hv) ja 1,3-litraiset (163&nbsp;hv) bensiinimoottorit. Pienemmän moottorin yhteydessä on kuusivaihteinen manuaali- tai kaksoiskytkinvaihteisto, kun taas suuremmassa on aina kuusiportainen automaattivaihteisto.

## Lähteet

## Aiheesta muualla
Monza (täsmennyssivu)

**Monza** tarkoittaa ainakin seuraavia asioita:

* Monza, kaupunki Italiassa
* Autodromo Nazionale Monza, kilparata Monzassa
* A.C. Monza, jalkapalloseura
* Carlo Ignazio Monza, italialainen säveltäjä
* monza, paksupäihin kuuluva perhoslaji
* Chevrolet Monza, vuosina 1974–1980 valmistettu automalli
* Chevrolet Monza, vuodesta 2019 lähtien valmistettu automalli
* DKW 3=6 Monza, automalli
* Opel Monza, automalli.
Otto von Kotzebue

**Otto von Kotzebue** (; 30. joulukuuta 1787 Rääveli, Vironmaan kuvernementti – 15. helmikuuta 1846 Rääveli, Vironmaan kuvernementti) oli venäläinen laivastoupseeri ja tutkimusmatkailija. Hän purjehti maapallon ympäri kolmesti ja kartoitti matkoillaan suuren osa Alaskan rannikkoa. Hän löysi muun muassa Kotzebue Soundin ja useita Tyynenmeren saaria.

Von Kotzebue on baltiansaksalainen aatelissuku. Otto von Kotzebuen isä oli kirjailija August von Kotzebue. Von Kotzebuen ensimmäinen maailmanympäripurjehdus tapahtui 1803–1806 Adam Johann von Krusensternin retkikunnassa. Von Kotzebue varusti oman retkikuntansa vuonna 1815 ja purjehti Kap Hornin kautta Pääsiäissaarille. Sieltä hän jatkoi Polynesian kautta Kamtšatkaan ja Alaskan rannikkolle. Von Kotzebuen retkikunta palasi Pietariin 1818. Hän kokosi vuonna 1823 toisen retkikunnan, joka noudatteli aiemman reittiä. Tällä kertaa hän tutki myös eteläistä Tyyntämerta. Retkikunta palasi Venäjälle 1826.

Von Kotzebue kuoli kotonaan Räävelissä (Tallinnassa) vuonna 1846. Hänet on haudattu Kosen pitäjän hautausmaalle.

## Lähteet
Čabar

**Čabar** on kaupunki Primorje-Gorski Kotarin piirikunnassa Länsi-Kroatiassa Slovenian rajalla. Vuoden 2018 arvion mukaan kaupungissa asui 3&nbsp;198 asukasta.

## Lähteet

## Aiheesta muualla
Hjalmar Leopold Lundgrén

**Hjalmar Leopold Lundgrén** (29. kesäkuuta 1854 Viipuri – 10. toukokuuta 1938 Sofia Bulgaria) oli Venäjän keisarillisessa armeijassa palvellut suomalainen kenraaliluutnantti.

Lundgrénin vanhemmat olivat kauppias Johan Lundgrén ja Kristina Fagerström ja puoliso vuodesta 1880 Alexandra Nikolajevna Shuskina. Lundgrén tuli oppilaaksi Haminan kadettikouluun 1867 ja määrättiin sieltä valmistuttuaan vänrikkinä palvelukseen 27. tykistöprikaatiin. Hänet ylennettiin aliluutnantiksi 1877. Turkin sotaan 1877–1878 Lundgrén osallistui prikaatissaan, sodan lopulla hänet ylennettiin luutnantiksi ja 1884 alikapteeniksi. Vuonna 1885 hänet siirrettiin aliratsumestarin arvoisena santarmiosaston palvelukseen Pietariin. Lundgrén toimi ratsumestariksi ylennettynä Veržbolovon rautatiesantarmiosaston päällikön apulaisena 1885–1896 ja sitten everstiluutnantiksi ylennettynä Pietarin ja Varsovan välisen rautatien poliisisantarmihallinnon Tarton osaston päällikkönä 1896–1905. Vuonna 1905 Lundgrén ylennettiin everstiksi ja nimitettiin Poltavan kuvernementtiin Ukrainaan Krementšugin rautateiden poliisisantarmihallinnon päälliköksi. Hän toimi tässä tehtävässä kevään 1917 vallankumoukseen saakka, jolloin hän sai  eron kenraaliluutnantiksi ylennettynä. Bulgarian valtiolta saamansa eläkkeen turvin Lundgrén muutti puolisoineen Sofiaan vuonna 1935.

## Lähteet
Czarne

**Czarne** (saks. *Hammerstein*) on kaupunki Puolassa Pommerin voivodikunnassa. Czarnen pinta-ala on 46,39&nbsp;km2 ja väkilkuku 5749 vuonna 2021.

Kaupunki käyttää postinumeroa 77-330.

## Lähteet

## Aiheesta muualla
Gubin

**Gubin** (saks. *Guben*) on kaupunki Puolassa, tarkalleen ottaen Saksan vastaisella rajalla Lubuszin voivodikunnassa. Gubinin väestönluku oli 16&nbsp;778 vuonna 2016.

Gubinin pinta-ala on 20,68 neliökilometriä. Kaupunki käyttää postinumeroa 66-620 ja aikavyöhykettä UTC+1.

## Aiheesta muualla
Serge Chaloff

**Serge Chaloff** (24. marraskuuta 1923 Boston, Massachusetts – 16. heinäkuuta 1957 Boston, Massachusetts) oli yhdysvaltalainen jazzsaksofonisti. Hän kuului bopkauden merkittävimpiin baritonisaksofonisteihin.

Chaloffin isä oli pianisti ja äiti musiikkipedagogi. Chaloff itse opiskeli pianon- ja klarinetinsoittoa ennen siirtymistä baritonisaksofoniin. Hän aloitti ammattiuransa esiintymällä Boyd Raeburnin kanssa ja teki sitten yhteistyötä Georgie Auldin kanssa. Laajaan maineeseen Chaloff pääsi ryhdyttyään vuonna 1945 yhteistyöhön Jimmy Dorseyn kanssa. Loppuvuodesta 1946 hän liittyi Woody Hermanin Second Herdiin. Vuonna 1947 Chaloff toimi ensimmäisen kerran leaderina levytyssessiossa; hänen johdollaan soittivat Red Rodney, Earl Swope, George Wallington, Curley Russell ja Tiny Kahn.

Chaloff jäi riippuvaiseksi heroiinista, jätti Woody Hermanin kokoonpanon vuonna 1949 ja oli tämän jälkeen "persona non grata" suuressa osassa jazzyhteisöä ongelmansa heijastuttua esiintymiseen. Hän asettui New Yorkiin ja perusti yhtyeen, jossa mukana olivat Bud Powell ja Earl Swope. Yhtye ei levyttänyt. 1950-luvun alussa Chaloff toimi Count Basien yhtyeessä, jonka mittakaava vaihteli sekstetistä oktettiin. Alkuvuodesta 1952 Chaloff oli jälleen Bostonissa. Vähitellen hän palasi laajempaan tietoisuuteen muun muassa esiintymällä *[[The Steve Allen Show]]'ssa*. Vuonna 1954 hän sai sopimuksen George Weinin Storyville Recordsilta, jolle ryhtyi levyttämään. Hän levytti myös Stan Kentonin tuottaman albumin *Boston Blow-Up!* Capitol Recordsille ja siirtyi sitten Los Angelesiin. Siellä Chaloff levytti Sonny Clarkin, Leroy Vinnegarin ja Philly Joe Jonesin kanssa merkkiteoksensa, albumin *Blue Serge*. Sen ilmestyessä Chaloff oli kuitenkin pyörätuolissa, sillä kärsi osittaisesta halvauksesta selkäytimen kasvaimen takia. Chaloff kuoli syövän levittyä 33-vuotiaana. Mosaic Records julkaisi vuonna 1993 neljän CD-levyn rajoitetun painoksen hänen kaikista sessioistaan leaderina. Vladimir Simosko kirjoitti hänestä elämäkertateoksen *Serge Chaloff: A Musical Biography*.

## Lähteet
Charles Wentworth Dilke (1843–1911)

**Charles Wentworth Dilke** (1843−1911) oli englantilainen kirjailija ja valtiomies.

Dilke teki 1866−1867 maailmanympärimatkan ja julkaisi teoksen *Greater Britain*. Suuren menestyksen saaneessa teoksessaan Dilke käsittelee aihettaan Englannin maailmanvallan näkökannalta. Dilke valittiin 1868 alahuoneeseen, jossa hän liittyi äärimmäisiin radikaaleihin. Hänet valittiin 1880 ulkomaanasiain alivaltiosihteeriksi ja 1882 paikallishallintoviraston johtajaksi, jossa virassa hän toimi työväestön asunto- ja terveysolojen parantamiseksi. Hän luopui William Ewart Gladstonen toisen hallituksen erotessa virastaan, ja häntä vastaan vireillä olleen avioeroa koskevan häväistysjutun vuoksi hän jäi pois uudesta kabinetista. Ensin tuomio oli vapauttava, mutta 1886 Dilke tuomittiin aviorikoksesta, ja hän menetti vaalisijansa. Hän oli alahuoneen jäsen jälleen vuodesta 1892.

Dilke on julkaissut laajan matkakirjansa lisäksi henkevän poliittisen satiirin *The fall of prince Florestan of Monaco* (1874) sekä *The present position of European politics* (1887), *The British army* (1888) ja *Problems of Greater Britain* (1890).

## Lähteet

## Aiheesta muualla
Alloxylon pinnatum

**Alloxylon pinnatum** on proteakasvien heimoon kuuluva puulaji. Sitä tavataan Australian Uudesta Etelä-Walesista ja Queenslandista. Sitä kasvatetaan viljelykasvina.

Laji voi kasvaa luonnossa jopa 24 metriä korkeaksi ja viljeltynä 6 metriä korkeaksi. Sen lehdet ovat kirkkaanvihreät ja kukat punaiset. Kukinta-aika kestää lokakuusta tammikuuhun. Puun hedelmät kysyvät helmi- ja kesäkuun välillä, ja ne ovat ruskeita ja noin 10 senttimetriä pitkiä.

Lajia tavataan sademetsissä vuorenrinteillä ja tasangoilla 750–1&nbsp;250 metrin korkeudessa. Laji on luokiteltu vaarantuneeksi pienen levinneisyysalueen takia.

## Lähteet
Henrik Lyra (kenraali)

**Henrik Lyra** (3. toukokuuta 1802 Asikkala – 15. elokuuta 1875) oli Venäjän keisarillisessa armeijassa palvellut suomalainen kenraalimajuri.

Henrik Lyran vanhemmat olivat Asikkalan seurakunnan kappalainen Gabriel Lyra ja Eva Lovisa Ström ja puoliso Augusta Nyberg. Henrik Lyra tuli aliupseerikorpraaliksi Suomen jääkärirykmentin Viipurin pataljoonaan vuonna 1822. Hänet ylennettiin kersantiksi 1823. Seuraavana vuonna Lyra tuli pataljoonan Kyminkartanon komppanian vääpeliksi, lippujunkkariksi hän yleni 1825. Kun Suomen jääkärirykmentti muuttui 3. Suomen tarkk’ampujaprikaatiksi vuonna 1827, Lyra nimitettiin prikaatin 6. Viipurin tarkk’ampujapataljoonassa 1. komppanian vääpeliksi. Samana vuonna hänet ylennettiin porte-épée-junkkariksi.

Vuonna 1829 Lyra siirrettiin Henkivartioväen Suomen tarkk’ampujapataljoonan 1. komppanian vääpeliksi. Vänrikiksi 1830 ylennettynä hänet siirrettiin komppaniassaan kouluttajaksi, määrättiin 1831 pataljoonan vt. adjutantiksi ja vakinaistettiin tehtävään aliluutnanttina 1832. Hän toimi myös pataljoonan esikunnan kasöörinä 1834–1836 ja sitten kahden eri komppanian kouluttajana 1836–1838. Lyra ylennettiin alikapteeniksi 1838 ja määrättiin pataljoonan 4. komppanian päälliköksi, kapteeniksi hän yleni 1840. Vuoden 1845 alussa Lyra määrättiin Ahvenanmaan paikallismajuriksi ja kesällä 1846 nuoremmaksi esiupseeriksi vasta perustettuun Suomen tarkk’ampujapataljoonaan. Everstiluutnantiksi hänet ylennettiin syksyllä 1846. Kun joukko-osasto muuttui vuonna 1849 Suomen krenatööritarkk’ampujapataljoonaksi, Lyra nimitettiin sen komentajaksi. Everstiksi hänet ylennettiin 1852. Pataljoonan muututtua vuonna 1857 Suomen opetustarkk’ampujapataljoonaksi eversti Lyra toimi sen komentajana syksyyn 1858, jolloin hänet siirrettiin 1. Turun ruotujakoisen tarkk’ampujapataljoonan komentajaksi. Lyra sai tästä tehtävästä ja sotapalveluksesta eron kenraalimajurina tammikuussa 1863.

## Lähteet
Charles Wentworth Dilke

**Charles Wentworth Dilke** on usean brittiläisen henkilön nimi:

* Charles Wentworth Dilke (1789–1864), englantilainen kirjailija ja kriitikko
* Charles Wentworth Dilke (1810–1869), englantilainen poliitikko ja taiteensuosija 
* Charles Wentworth Dilke (1843–1911), englantilainen poliitikko ja matkakirjailija
Kiinan kasvisto

**Kiinan kasvisto** on monimuotoinen. Yli 30 000 kasvilajia elää Kiinassa luonnonvaraisena, mikä edustaa lähes kahdeksasosaa maailman kaikista kasvilajeista, johon luetaan mukaan ne tuhannet, joita ei kasva missään muualla maapallolla.

Kiinassa kasvaa monia metsätyyppejä. Sekä koilliseen että luoteeseen ulottuvat vuoret ja kylmät havumetsät, joissa elää sellaisia lajeja, kuten hirvi ja kauluskarhu, sekä noin 120 lintulajia. Kosteissa havupuumetsissä voi olla bambutiheikköjä pohjakerroksena, joiden tilalta on alppiruusuja, katajaa ja marjakuusia kasvavissa korkeammissa montaanimetsissä. Subtrooppiset metsät, jotka vallitsevat Keski- ja Etelä-Kiinassa, sisältävät 146 000 kasvilajia. Trooppiset sademetsät ja kausisademetsät sisältävät neljänneksen kaikista Kiinassa löydetyistä kasvi- ja eläinlajeista, vaikka niiden levinneisyys rajoittuukin Yunnanin ja Hainanin maakuntiin.

Sammalista Kiinassa kasvaa noin 2 120 lajia, mikä on monimuotoisin sammalkasvillisuus pohjoisella lauhkealla vyöhykkeellä.

## Lähteet
Bolu

**Bolu** on kaupunki Turkissa. Se on hallinnollinen keskusta Bolun maakunnassa. Vuonna 2022  Bolun väkiluvuksi arvioitiin noin 186 000.

Kaupunki sijaitsee kukkulan etelärinteellä yli 700 metrin korkeudella merenpinnasta. Alue on kuulunut Heettiläisten valtakuntaan ja siirtyi osaksi Bithyniaa noin 400-luvulla eaa. Lähistöllä on Bityniumin rauniot antiikin ajalta.

Bolu-vuoren läpi kulkeva tunneli on tärkeä osa Ankaran ja Istanbulin yhdistävää moottoritietä.


Tiedosto:Bolu Izzet Baysal Caddesi june 2019 3097.jpg|Bolun liikkeitä ja liikennettä.
Tiedosto:Lake abant.jpg|Abant-järvi

## Lähteet

## Aiheesta muualla
Suomukurkkumuura

**Suomukurkkumuura** (*Formicivora iheringi*) on puumuurien heimoon kuuluva varpuslintu.

Suomukurkkumuuraa tavataan Brasilian itäosissa, ja sen levinneisyysalueen pinta-ala on noin 149&nbsp;000 km2. Lajin on kuvattu olevan harvinainen, ja sen uskotaan olevan vähenemässä elinympäristöjen tuhoutumisen vuoksi.

## Lähteet
Lars Dilling

**Lars Dilling** (1848−1887) oli norjalainen kirjailija. Hän on tullut tunnetuksi pikkuporvarillista elämää esittävien humorististen kertomustensa kautta, joista esimerkkejä *Hverdagsmennisker* (kolme sarjaa), *Gjennem lorgnetten* (kolme sarjaa), *Begavet* ja *Fra Tyskland og Belgien*.

## Suomennetut teokset
* *Jutelmia* (*Gjennem Lorgnetten*), Suomennoksia norjan kielisestä alkuteoksesta, Pietari: Lindeberg 1884.
* *Jutelmia*, suomentaja Uno von Schrowe, Helsinki: Wickström,1885.
* *Lahjakas: kertomus*, suomentaja -ie-, Tampere: Hagelberg 1887.
* *Kotoisia kohtauksia*, suomentaja Eemil Forsgren, Pori: Adolf Allardt 1888 Sarja: Uusi suomalainen romaanijakso, 50−52. Suomennos
* *Yksinkertainen kukkavihkonen*, suomentaja Vihtori Peltonen, Porvoo: WSOY 1891.

## Lähteet

## Aiheesta muualla
* Vapaasti ladattavia Lars Dillingin e-kirjoja Projekti Lönnrotilta ja Project Gutenbergiltä
Huppumuura

**Huppumuura** (*Formicivora erythronotos*) on puumuurien heimoon kuuluva varpuslintu.

Huppumuuraa tavataan Brasiliassa Ilha Granden saarella, ja sen levinneisyysalueen pinta-ala on noin 790 km2. Laji tunnettiin aiemmin noin 20:stä 1800-luvulla kerätystä näytteestä, minkä jälkeen siitä ei saatu havaintoja yli sataan vuoteen. Laji löydettiin uudestaan vuonna 1987. Sen populaatioksi on vuonna 2016 arvioitu 1&nbsp;000–2&nbsp;499 yksilöä, ja sen uskotaan olevan vähenemässä elinympäristöjen tuhoutumisen vuoksi. Se on luokiteltu erittäin uhanalaiseksi.

## Lähteet
Ruskoviittamuura

**Ruskoviittamuura** (*Formicivora serrana*) on puumuurien heimoon kuuluva varpuslintu.

Ruskoviittamuuraa tavataan Brasiliassa, ja sen levinneisyysalueen pinta-ala on noin 267&nbsp;000 km2. Laji on luokiteltu elinvoimaiseksi.

## Lähteet
Ivan Dmitrijev

**Ivan Ivanovitš Dmitrijev** (; 1760−1837) oli venäläinen runoilija. 

## Kirjallinen ura
Hän oli monen muun venäläisen kirjailijan tavoin aluksi upseeri. Gavrila Deržavinin ja varsinkin Nikolai Karamzinin tuttavuus kehitti hänen runollisia lahjojaan. Vuonna 1791 hän julkaisi Karamzinin aikakauslehdessä *Moskovski zurnal* runomuotoisia satuja, joista yksi satu, ’Muodinmukainen vaimo’, ja runo ’Kyyhky’ herättivät ihastusta. Hänen seuraavista tuotteistaan parhaana on pidetty satiiria ’Vieras mielipide’, jonka terävä pila oli tähdätty oodinkirjoitusmuotia vastaan. Vuonna 1795 Dmitrijev julkaisi runokokoelman ’Minun joutavuuteni’.

## Sotilasura
Saatuaan eron sotapalveluksesta everstin arvoon ylennettynä Dmitrijev oli seuraavana vuonna lähdössä keisari Paavalin luo tätä kiittämään, kun hänet vangittiin epäiltynä osallisuudesta salaliittoon keisarin henkeä vastaan. Mutta epäilyksen perusteettomuus selvisi pian, ja keisari hyvitti loukattua monin armonosoituksin. Dmitrijev kutsuttiin Moskovaan keisarin kruunaukseen ja nimitettiin siellä apanaasimaiden ministerin apulaiseksi, ja sen jälkeen häntä käytettiin useissa korkeissa hallinnollisissa toimissa. Hän oli muun muassa 1810 oikeusministerinä. Hänen jälkeenjääneet muistelmansa (’Katsaus elämääni’) julkaistiin 1866. Dmitrijevin tyyli oli keveää, siroa ja terävää, ja hän vapautti venäläisen runokielen vanhentuneista ja kankeista sanoista ja muodoista. Näin hänestä tuli runokielen uudistaja.

## Lähteet

## Aiheesta muualla
Ruosteselkämuura

**Ruosteselkämuura** (*Formicivora rufa*) on puumuurien heimoon kuuluva varpuslintu.

Ruosteselkämuuraa tavataan Boliviassa, Brasiliassa, Paraguayssa, Perussa ja Surinamessa, ja sen levinneisyysalueen pinta-ala on noin 9&nbsp;220&nbsp;000 km2. Lajin on kuvattu olevan melko yleinen, mutta laikuttaisesti levinnyt. Sen kannankehitys on vakaa, ja se on luokiteltu elinvoimaiseksi.

## Lähteet
Leander Linnavuori

**Leander Linnavuori (Backman)** (1871 Joensuu – 1917 Tampere) oli suomalainen opettaja ja toimittaja.

Linnavuori valmistui Sortavalan seminaarista ja työskenteli kansakoulunopettajana eri puolilla Suomea. Uskonnollisen vapaamielisyytensä takia virastaan erotettu opettaja palkattiin sosiaalidemokraattien jyväskyläläisen äänenkannattajan *[[Sorretun Voima]]n* ensimmäiseksi päätoimittajaksi vuonna 1906. Linnavuori erotettiin poliittisten ja henkilökohtaisten ristiriitojen takia jo saman vuoden lopussa, jolloin hän perusti nuorsuomalaisten ja perustuslaillisten tuella uuden lehden *[[Keski-Suomen Sosialisti]]n*. Se oli linjaltaan *Sorretun Voimaa* maltillisempi ja yhdisti sosialismia wrightiläisiin perinteisiin ja kansallisiin valistustavoitteisiin. Lehti lakkasi *Suomen Sosialisti* -nimisenä vuonna 1908.

Luonteeltaan ”sopeutumattomaksi” luonnehdittu Linnavuori tuomittiin petoksesta ja kuudesta kavalluksesta seitsemän kuukauden vankeuteen vuonna 1916.

## Lähteet
* 

### Viitteet
Lisa Banes

**Lisa Banes** (9. heinäkuuta 1955 Chagrin Falls Ohio – 14. kesäkuuta 2021) oli yhdysvaltalainen näyttelijä. Hänet on palkittu Theatre World Award -palkinnolla esityksestään näytelmässä *[[Nuori viha]]*. Hänet tunnetaan myös elokuvasta *[[Cocktail (elokuva)|Cocktail]]* (1988).

## Ura
Banes syntyi Chagrin Fallsissa Ohiossa. Hän opiskeli esittävää taidetta Juilliard Schoolissa New Yorkissa.

Broadwaylla hän esitti Cassieta Neil Simonin näytelmässä *[[Rumors (näytelmä)|Rumors]]* vuonna 1988. Hänen muita Broadway-esityksiään ovat muun muassa *[[Present Laughter]]*, *[[Accent on Youth]]* ja musikaali *[[High Society (näytelmä)|High Society]]*.

Televisiossa Banesin tunnetuimpia roolisuorituksia on pormestari Anita Massengil *[[Rantojen kunkku|Rantojen kunkussa]]* (2000-01). Hän on esiintynyt myös televisiosarjoissa *[[Mullan alla]]* ja *[[Nashville (televisiosarja)|Nashville]]*.

Banes on näytellyt elokuvissa *[[The Hotel New Hampshire (elokuva)|The Hotel New Hampshire]]* (1984), *[[Cocktail (elokuva)|Cocktail]]* (1988), *[[Sudenkorento (elokuva)|Sudenkorento]]* (2002), *[[Freedom Writers]]* (2007) ja *[[Gone Girl]]* (2014).

## Lähteet

## Aiheesta muualla
Alexander Magnus Löfving

**Alexander Magnus Löfving** (26. heinäkuuta 1821 Hiitola – 25. lokakuuta 1906 Hanko) oli Venäjän keisarillisessa armeijassa palvellut suomalainen kenraalimajuri.

Löfvingin vanhemmat olivat apulaispastori Pehr Magnus Löfving ja Eva Fredrika Aschan ja puoliso vuodesta 1859 Mathilda Maria Karolina Åkerman.  Löfving tuli sotilaspalvelukseen 3. suomenmaalaiseen linjapataljoonaan vapaaehtoisena vuonna 1838. Aliupseeriksi hän yleni jo saman vuoden lopulla. Vuonna 1843 Löfving siirrettiin vänrikiksi ylennettynä Krementšugin jalkaväkirykmenttiin Poltavan kuvernementtiin. Vuonna 1847 hänet määrättiin aliluutnanttina rykmentin rahastonhoitajaksi, seuraavana vuonna hän osallistui vapaaehtoisena Unkarin vallankumouksen kukistamiseen rintamajoukoissa. Luutnantiksi Löfving yleni toukokuussa 1850. Hänet siirrettiin 1851 kouluttajaksi 3. suomenmaalaiseen linjapataljoonaan ja edelleen 1852 1. reservitarkk’ampujapataljoonaan, jonka vt. komppanianpäälliköksi hänet määrättiin 1852. Tähän tehtävään hänet vakinaistettiin alikapteeniksi ylennettynä 1853. 

Krimin sotaan Löfving osallistui ensin komppanianpäällikkönä 1. reservitarkk’ampujapataljoonassa Helsingin seudun rannikkopuolustuksessa. Helmikuussa 1855 hänet määrättiin pataljoonansa vt. komentajaksi. Alkusyksyllä hän  osallistui rannikon puolustustaisteluihin kenraali Anders Edvard Ramsayn alaisuudessa ja yleni kapteeniksi. Vuodesta 1857 Löfving toimi komppanianpäällikkönä 1. yhdistetyssä reservijalkaväkipataljoonassa ja syksystä 1858 pataljoonan vt. nuorempana esikuntaupseerina. Hänet ylennettiin majuriksi 1860. Vuonna 1863 Löfving siirrettiin Lappeenrannan jalkaväkirykmenttiin, missä hänestä tuli seuraavana vuonna pataljoonan tarkka-ampujien päällikkö. Everstiluutnantiksi 1865 ylennettynä hänet siirrettiin vuoden 1866 alusta rykmentin komentajan apulaiseksi talousosastolle ja 1. reservijalkaväkipataljoonan komentajaksi kesällä 1871. Everstiksi hänet ylennettiin 1873.

Kun reservijalkaväkipataljoonat lakkautettiin vuonna 1873, Löfving määrättiin Novgorodin kuvernementtiin sotilashallinnon päälliköksi ja seuraavana vuonna Lugan kihlakunnan sotilaspäälliköksi Pietarin kuvernementtiin, mutta pysytettynä armeijan jalkaväen upseeriluetteloissa. Kenraalimajuriksi hänet ylennettiin lokakuussa 1884, jolloin hän sai eron sotapalveluksesta. Marraskuun alussa hän erosi myös Lugan kihlakunnan sotilaspäällikön tehtävästään.

## Lähteet
Kapustarintamuura

**Kapustarintamuura** (*Formicivora grisea*) on puumuurien heimoon kuuluva varpuslintu.

Kapustarintamuuraa tavataan Boliviassa, Brasiliassa, Kolumbiassa, Ranskan Guianassa, Guyanassa ja Surinamessa, ja sen levinneisyysalueen pinta-ala on 8&nbsp;830&nbsp;000 km2. Laji on luokiteltu elinvoimaiseksi.

## Lähteet
Fridolf Leonard Maexmontan

**Fridolf Leonard Maexmontan** (2. heinäkuuta 1821 Turku – 1. joulukuuta 1901 Helsinki) oli Venäjän keisarillisessa armeijassa palvellut suomalainen jalkaväenkenraali.

Maexmontanin vanhemmat olivat kauppias, tilanomistaja Jakob Johan Maexmontan ja Carolina Sofia Tjäder ja puoliso vuodesta 1853 Louise Adolfina Plantin. Heidän poikansa Nikolaj Mexmontan yleni kenraalimajuriksi Suomen armeijassa. Fridolf Leonard Maexmontan tuli aliupseeriksi 9. suomenmaalaiseen linjapataljoonaan vuonna 1839. Aliluutnantiksi hänet ylennettiin 1845 ja luutnantiksi 1847. Seuraavana vuonna hänet siirrettiin palvelukseen 6. Libaun, H.K.K. Preussin Prinssi Karlin jalkaväkirykmentin reservipataljoonaan. Alikapteeniksi Maexmontan yleni 1849, seuraavana vuonna hänet määrättiin luutnanttina kouluttajaksi Henkivartioväen Liettuan rykmenttiin, ylennettiin alikapteeniksi 1854, kapteeniksi 1855 ja everstiksi 1861. Rykmentissään hän toimi sekä komppanianpäällikkönä että pataljoonankomentajana. Vuonna 1862 Maexmontan siirrettiin pataljoonankomentajaksi Henkivartioväen Hatsinan jalkaväkirykmenttiin ja komennettiin sieltä 1864 erityistehtäviin Suomen sotilaspiirin viraston Suomen sotaväen jaoston päällikön esikuntaan. Seuraavana vuonna hänet siirrettiin 38. Tobolskin jalkaväkirykmentin komentajaksi Siperiaan. Vuonna 1870 hänet määrättiin 5. tarkk’ampujaprikaatin vt. komentajaksi ja vakinaistettiin tehtävään  seuraavana vuonna kenraalimajuriksi ylennettynä. Vuonna 1882 hänet ylennettiin kenraaliluutnantiksi, eron sotapalveluksesta hän sai jalkaväenkenraalina helmikuussa 1891.

## Lähteet
Lajos Dóczy

**Lajos Dóczy** (1845−1918) oli unkarilainen sanomalehtimies ja kirjailija. Hän tuli 1867 sisäministeriön painoasiain osastoon virkamieheksi, sittemmin yhteiseen ulkoministeriöön ministerineuvokseksi. Dóczyn kaunokirjallisesta tuotannosta merkittävimpiä ovat näytelmät, ennen kaikkea huvinäytelmät * A csók* ('Suukko', 1871), joka saavutti suuren näyttämömenestyksen, ja *Emminor* (1896), sekä näytelmät *Az utolsó szerelem* ('Viime rakkaus'), ja *Széchy Mária*. Dóczy oli myös ahkera kääntäjä, sekä unkarintaja että saksantaja. Hän käänsi muun muassa Imre Madáchin kuuluisan *Az ember tragédiája* -nimisen draamarunoelman saksaksi.

## Lähteet

## Aiheesta muualla
Sincoranmuura

**Sincoranmuura** (*Formicivora grantsaui*) on puumuurien heimoon kuuluva varpuslintu.

Sincoranmuuraa tavataan Serra do Sincorán vuoristossa Brasiliassa Bahian osavaltiossa, ja sen levinneisyysalueen pinta-ala on noin 3&nbsp;600 km2. Lajin tunnettuja esiintymiä on vain neljä, ja se on luokiteltu vaarantuneeksi.

## Lähteet
Phil Collen

**Philip Kenneth Collen** (s. 8. joulukuuta 1957) on englantilainen kitaristi, joka soittaa yhtyeessä Def Leppard. Collen liittyi yhtyeeseen vuonna 1982.

## Henkilökohtaista
Phil Collen asuu Yhdysvaltojen osavaltiossa Kaliforniassa. Hänellä on yhteensä viisi lasta. Phil Collen kertoi myös olevansa kasvissyöjä.

## Aiheesta muualla
*Phil Collenin nettisivut
Luhtamuura

**Luhtamuura** (*Formicivora acutirostris*) on puumuurien heimoon kuuluva varpuslintu.

Luhtamuuraa tavataan Brasilian eteläosissa, Paranán ja Santa Catarinan osavaltioissa. Lajin levinneisyysalueen pinta-ala on noin 27&nbsp;900 km2. Se on luokiteltu silmälläpidettäväksi.

## Lähteet
Rodolphe Töpffer

**Rodolphe Töpffer** (1. helmikuuta 1799 Geneve – 8. kesäkuuta 1846 Geneve) oli sveitsiläinen taidemaalari, opettaja, kirjailija ja sarjakuvataiteilija. Hän toimi Geneven yliopiston edeltäjän Geneven akatemian professorina vuodesta 1832.

Hän oli historian ensimmäisiä sarjakuvien piirtäjiä, ja hänet luetaan ”sarjakuvien isien” joukkoon. Töpfferin piirtämien sarjakuvien kuuluisimpia sankareita olivat M. Vieuxbois, M. Cryptogame ja M. Jabot. He olivat maailman murjomia pikkuporvareita, jotka kukistuivat tavoitellessaan suuria mielikuvituksellisissa ja mahdottomissa seikkailuissaan.

## Suomennettuja teoksia
*

## Lähteet

## Aiheesta muualla

*
Saopaulonmuura

**Sãopaulonmuura** (*Formicivora paludicola*) on puumuurien heimoon kuuluva varpuslintu.

Sãopaulonmuuraa tavataan São Paulon osavaltiossa Brasiliassa, ja sen levinneisyysalueen pinta-ala on noin 1&nbsp;500 km2. Vuonna 2018 sen kannaksi arvioitiin 250–1&nbsp;000 yksilöä. Se on luokiteltu äärimmäisen uhanalaiseksi.

## Lähteet